Diari Oficial de la Generalitat Valenciana


Sumari del DOGV 1731, del 25-02-1992 (1992/824065)

DECRET 24/1992, de 17 de febrer, del Govern Valencià, pel qual es classifica el centre no oficial reconegut d'ensenyament musical Escuela Municipal de Música y Dansa, de San Vicente del Raspeig, com a conservatori elemental de música amb validesa acadèmica oficial, i es manté la classificació com a no oficial reconegut per al centre de dansa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/02/17/24/dof/vci/html**

### Dades del document

Número de DOGV
:   1731

Data del DOGV
:   25-02-1992

Secció del DOGV
:   DISPOSICIONS GENERALS

Número del document
:   1992/824065


Data del document
:   17-02-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 24/1992, de 17 de febrer, del Govern Valencià, pel qual es classifica el centre no oficial reconegut d'ensenyament musical Escuela Municipal de Música y Danza, de Sant Vicent del Raspeig, com a conservatori elemental de música amb validesa acadèmica oficial, i es manté la classificació com a no oficial reconegut per al centre de dansa.  
Vist l?expedient incoat per l'Ajuntament de San Vicente del Raspeig, titular del centre Escuela Municipal de Música y Danza, de la dita localitat, classificat pel Decret 46/1984, de 7 de maig, del Govern Valencià, com a centre no oficial reconegut d'ensenyament musical, grau elemental, en sol·licitud de reclassificació com a conservatori elemental de música amb validesa acadèmica oficial, i de manteniment de la classificació com a centre no oficial reconegut per als ensenyaments de dansa.  
D'acord amb el que disposen el Decret 2618/1966, de 10 de setembre, sobre reglamentació general dels conservatoris de música; el Decret d'11 de març de 1952, pel qual es va efectuar la separació dels estudis oficials de música dels no oficials de dansa, i el Decret 1987/1964, de 18 de juny, sobre reglamentació dels centres no oficials d'ensenyaments artístics.  
Fent ús de les competències transferides a la Generalitat Valenciana en matèria d'ensenyament pel Reial Decret 2093/1983, de 28 de juliol, vist l?informe de l?Inspector Coordinador del Programa de Conservatoris, a proposta del Conseller de Cultura, Educació i Ciència, i amb la deliberació prèvia del Govern Valencià, en la reunió del dia 17 de febrer de 1992,  
DECRETE:  
Article primer  
Classificar com a conservatori de música de grau elemental, amb validesa acadèmica oficial, el centre Escuela Municipal de Música y Danza, situat al c/ Balmes, s/n, de San Vicente del Raspeig, amb número de codi 49983327, amb la denominació de Conservatori Elemental Municipal de Música Vicente Lillo Cánovas, la titularitat del qual correspon a l'ajuntament de la dita localitat.  
Article segon  
Autoritzar el centre per a fer les assignatures de grau elemental següents: solfeig i teoria de la música, conjunt coral, piano, guitarra, violí, flauta, clarinet, saxofon, trompeta, trompa, trombó i instruments semblants.  
D'acord amb allò que disposa l'article 6.4 del Decret 2618/1966, de 10 de setembre, l'establiment efectiu de tots aquests ensenyaments s'entendrà subordinat a l'existència de dotacions per a aquests.  
Article tercer  
D'acord amb el que estableix el Decret 2618/1966, el conservatori queda sotmès a la Inspecció Educativa de la Conselleria de Cultura, Educació i Ciència.  
Article quart  
1 El centre de dansa se separa del Conservatori Elemental Municipal de Música Vicente Lillo Cánovas i mantindrà per als ensenyaments de dansa la classificació de no oficial reconegut que li fou concedida pel Decret 46/1984, de 7 de maig, del Govern Valencià, amb la denominació d'Escuela Municipal de Danza de San Vicente del Raspeig i número de codi provisional 42419729, amb autorització per a fer els ensenyaments de ballet i ball clàssic espanyol, i també les assignatures complementàries corresponents.  
Els plans d'estudis que impartirà el centre seran els que hi haurà en vigor a l?Escola de Dansa d'Alacant, a la qual ha de quedar adscrita a l?efecte de formalització de matrícula i exàmens de final de grau.  
DISPOSICIO ADDICIONAL  
Aquest decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el Conseller de Cultura, Educació i Ciència per a dictar les. disposicions necessàries per al desplegament i l?execució d'aquest decret.  
Segona  
Aquest decret tindrà efecte des del curs acadèmic 1991/1992.  
València, 17 de febrer de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI